22/12/2011 | Administración LocalMunicipal
Miño
Aprobación da derogación da Ordenanza fiscal núm.9, reguladora da taxa por suministración de auga a domicilio e a aprobación da nova Ordenanza fiscal núm.9, reguladora da taxa pola suministración de auga a domicilio

O Concello en Pleno, en sesión celebrada o día 7 de novembro de 2011 aprobou inicialmente o seguinte acordo: PRIMEIRO: Derogar expresamente a ordenanza fiscal núm.9 reguladora da taxa de subministración de auga a domicilio. A dita derogación producirase no momento da publicación no BOP da aprobación definitiva da nova ordenanza fiscal. SEGUNDO: Aprobar inicialmente a nova Ordenanza fiscal reguladora da taxa pola subministración de auga a domicilio no Concello de Miño. Durante o período de exposición ó público non se formularon reclamacións, elevándose a definitivos os acordos municipais adoptados, en aplicación do artigo 17.3 do RD 2/2004, do 5 de marzo, polo que se aproba o TRLRHL. De conformidade co artigo 19.1 da Lei reguladora das Facendas Locais, contra este acordo poderá interpoñerse recurso contencioso-administrativo, sen perxuizo de calquera outro que se estime oportuno. O texto da nova ordenanza fiscal é o seguinte: De conformidade co previsto no artigo 106 da Lei 7/1985 do 2 de abril Reguladora das bases de réxime local e ao amparo do previsto nos artigos 57 e 20, epígrafes 1 e 4. t) do RDL 2/2004, do 5 de marzo, reguladora das facendas locais, e de conformidade co que dispoñen os artigos 15 a 19 de dito texto legal, este concello establece a “taxa por subministración de auga”, que se rexerá polo citado RDL e a presente ordenanza fiscal. Constitúe o feito impoñible da taxa: 1. A utilización da rede de abastemento de auga polos predios situados no termo municipal e o beneficio obtido polo mantemento do contador. Para os efectos de aplicar a taxa distínguense dous tipos de consumo: a) Usos domésticos: son os que atenden as necesidades vitais, tales como bebida, preparación de alimentos, limpeza, aseo, etc. b) Usos industriais: son aqueles nos que a auga se emprega como motor ou como axente mecánico ou químico, e nos que se verifica a transformación en vapor, xeo, bebidas carbónicas, etc.2. O servizo de verificación e conservación de contadores.1. Son suxeitos pasivos da taxa, en concepto de contribuíntes, as persoas físicas e xurídicas, así como as entidades ás que se refire o artigo 35.4 da Lei xeral tributaria, que se beneficien dos servizos ou actividades que constitúen o feito impoñible da taxa.2. Cando a subministración de auga beneficie ou afecte aos ocupantes de vivendas ou locais, terán a condición de substitutos do contribuínte os propietarios deos ditos inmobles, que poderán repercutir, no seu caso, as cotas sobre os respectivos beneficiarios. As concesións de auga faránselle aos propietarios de fincas urbanas, aos arrendatarios ou a calquera usuario sempre que estean autorizados para introducir a auga nos edificios que ocupan polos donos destes. En todo o referente á responsabilidade en materia tributaria rexeranse polo disposto nos artigo 41 e seguintes da Lei xeral tributaria e a súa normativa de desenvolvemento. A base impoñible da taxa por subministración de auga potable está constituída polo consumo de auga medido en metros cúbicos e dependendo do concepto de ingreso. A auga subministrarase mediante contador, que medirá en volumes a cantidade consumida, que será a que o abonado deba de pagar segundo as tarifas desta Ordenanza, partindo dun mínimo igual para tódolos usuarios. A cota da taxa regulada nesta ordenanza estabécese segundo as seguintes tarifas: A) Abonados domésticos B) Abonados industriais e obras Os prezos varían dependendo do diámetro da acometida e do tipo de reposición a realizar na zanxa: • Prezos para a acometida normal de 1 a 5 m. • Prezos para a acometida de máis de 5 m. • Instalación de contador de 15 mm en batería de contador ou similar • Contador de diámetro superior a 15 mm • Contadores ( sen colocación ) Cobro aos abonados morosos dos gastos ocasionados pola comunicación dos recibos pendentes de pago Todos os prezos anteriores veranse gravados co IVE correspondente. Non se concederán outras exencións ou bonificacións que as expresamente previstas nas leis ou as derivadas da aplicación de tratados ou acordos internacionais. A presente taxa devengarase desde o momento en que se inicie a prestación do servizo, previa presentación da correspondente solicitude, o cal non se realizará sen que se efectuara o pagamento correspondente O período impositivo por subministración de auga será por trimestres naturais.1. As conexións de auga coa rede xeral serán autorizadas polo concello, previa solicitude do interesado, e serán realizadas única e exclusivamente pola empresa concesionaria do servizo de augas.2. Toda autorización para gozar do servizo de augas levará aparellada a obriga de subscribir un contrato de subministro, instalar o contador -nos inmobles será particular para cada vivenda-, que deberá ser colocado en sitio visible e de fácil acceso que permita a clara lectura do consumo que marque.3. A autorización será intransferible e concederase para un domicilio determinado e, en caso de traslado, o usuario deberá facer un novo contrato e pagar a taxa de enganche ou desprecintado.4. O abastecemento de augas potables deste concello é un servizo municipal de conformidade coas prescricións vixentes, explotándose por conta e en beneficio do concello.5. Sen embargo, os manantiais e aproveitamentos de augas potables das que veñen surtíndose os particulares, respectaranse por agora, sen prexuízo da municipalización, se se acordase.6. A auga subministrarase mediante contador, que medirá en volumes de cantidade consumida, que será a que o abonado deberá pagar segundo as tarifas desta ordenanza, partindo dun mínimo igual para todos os usuarios.7. O percibo desta taxa efectuarase mediante recibo. A lectura do contador, facturación e cobro efectuarase cada tres meses.8. A tarifa de auga ten un mínimo trimestral de consumo de trinta metros cúbicos para abonados domésticos e sesenta metros cúbicos para abonados industriais e obras.9. Cando o usuario se ausente temporalmente do domicilio poderá solicitar o precintado do contador e neste caso non se lle pasará recibo pero, cando desexe facer uso da auga de novo deberá solicitar do concello o desprecintado do contador e abonar a cota estipulada.10. A empresa concesionaria do servizo de augas, en evitación de abusos, poderá exercer unha vixilancia sobre tuberías, aparatos de conducción e medida de auga. O persoal encargado do servizo de augas estará autorizado para entraren nas fincas e inspeccionar e practicar os recoñecementos que xulguen convenientes.11. Os usuarios non poderán venderen nin cederen gratuitamente a auga a terceiras persoas, aínda que sexa para dedicar ao mesmo uso para o que se ten concedida.12. O usuario poderá causar baixa cando desexe, solicitando nas Oficinas Municipais a baixa correspondente, momento no que procederán os encargados do servizo a cortar a subministración.13. Se o caudal das augas experimentase variacións por razóns climatolóxicas, avarías ou outras de forza maior, esta circunstancia non dará dereito aos usuarios ou abonados para reclamar ningunha cantidade 14. As cotas liquidadas e non cobradas ao seu debido tempo serán feitas efectivas polo procedemento de constrinximento con arreglo ás normas do réxime xeral de recadación.15. En caso de avaría do contador, o tempo en que estea inutilizado calcularase o consumo en base do gasto habido nesa finca en igual época de anos anteriores. Esta circunstancia notificaráselle ao abonado por escrito dándoselle un prazo de 15 días para solicitar o cambio de contador, e a substitución correrá por conta do abonado.16. Cando o abonado observe variacións ou deficiencias na subministración, deberá darlle de contado aviso ao concello ou concretamente ao servizo de augas. O concello, seguindo o procedemento establecido e dentro dos prazos outorgados aoefecto, suspenderá a subministración de auga automáticamente, previo aviso ao usuario: 1. Cando o abonado que empregue a auga para usos distintos de aqueles para os que lle foi concedida (regadíos, etc.), a transporte a outro lugar ou a ceda a terceiras persoas pagará unha sanción equivalente ao dobre do prezo que tería que satisfacer polo consumo mensual segundo contador e perderá, automaticamente, o dereito da concesión, sen prexuízo de esixirlle, ademais, as responsabilidades que procedan en dereito.2. Cando fora negada ou entorpecida reiteradamente a entrada no domicilio do aboado ao persoal encargado da lectura dos contadores.3. Cando se produzca a falta de pagamento do recibo trimestral pola subministración de auga. Todo isto sen prexuízo da súa esixencia mediante o procedemento de constrinximento.4. Igualmente, será suspendido o servizo no caso de que fose negada a entrada no domicilio ó persoal encargado das visitas de inspección. En todo o demáis, as infraccións e sancións en materia tributaria rexeranse polo disposto nos artigos 77 e seguintes da Lei xeral tributaria e a súa normativa de desenvolvemento. As modificacións que se introduzan na regulación do establecido nesta ordenanza polas leis de orzamentos xerais do Estado ou por calquera outra lei ou disposición, e que resulten de aplicación directa, producirán, no seu caso, a correspondente modificación tácita da presente ordenanza fiscal A partir da data de entrada en vigor da presente ordenanza fiscal quedará derogada a Ordenanza fiscal núm.9, reguladora da taxa pola suministración de auga. A presente ordenanza fiscal reguladora Ordenanza fiscal reguladora pola suministración de auga, entrará en vigor no día da súa publicación definitiva no Boletín Oficial da Provincia e comezará a aplicarse a partir do día 1 de xaneiro de 2012, continuando vixente en tanto non se acorde a súa modificación ou derrogación. Miño, 19 de decembro de 2011 O alcalde P. D. 711/11 (Res. Alcaldía:20-06-2011) Caiyan Espuig Sobremazas